smcproject/ml-wiki-sentences huggingface dataset:
ഈ പഞ്ചായത്തിന്റെ അതിരുകൾ വടക്കുഭാഗത്ത് കടന്നപ്പള്ളി-പാണപ്പുഴ , ചപ്പാരപ്പടവ് പഞ്ചായത്തുകളും, കിഴക്കുഭാഗത്ത് ചപ്പാരപ്പടവ് , കുറുമാത്തൂർ പഞ്ചായത്തുകളും, തളിപ്പറമ്പ് നഗരസഭയും , തെക്കുഭാഗത്ത് ഏഴോം , ചെറുതാഴം , കുറുമാത്തൂർ പഞ്ചായത്തുകളും തളിപ്പറമ്പ് നഗരസഭയും, പടിഞ്ഞാറുഭാഗത്ത് ചെറുതാഴം , കടന്നപ്പള്ളി-പാണപ്പുഴ പഞ്ചായത്തുകളുമാണ്.
വാർഡുകൾ വായാട് തിരുവട്ടൂർ പാച്ചേനി ചെറിയൂർ കാഞ്ഞിരങ്ങാട് തലോറ മാവിച്ചേരി പനങ്ങാട്ടൂർ കുറ്റിയേരി വെള്ളാവ് കുപ്പം മുക്കുന്ന് ഇരിങ്ങൽ ചിതപ്പിലെപൊയിൽ പരിയാരം സെന്റർ എംബേറ്റ് മുടിക്കാനം അമ്മാനപ്പാറ ഇതും കാണുക പരിയാരം കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ പരിയാരം  ഗ്രാമപഞ്ചായത്ത് Archived 2015-04-05 at the Wayback Machine .
പരിമ ടപ്പിറാപിക്കോ ദേശീയോദ്യാനം
പരിമ ടപിറാപിക്കോ ദേശീയോദ്യാനം ( Parque Nacional Parima Tapirapecó ) വെനിസ്വേലയുടെ തെക്കൻ സംസ്ഥാനമായ ആമസോണാസിൽ സ്ഥിതിചെയ്യുന്ന ഒരു ദേശീയോദ്യാനമാണ്.
പരിമ ടപ്പിറാപിക്കോ ദേശീയോദ്യാനം, അറ്റബാപ്പോ , റിയോ നീഗ്രോ എന്നീ മുനിസിപ്പാലിറ്റികളിലാണ് സ്ഥിതിചെയ്യുന്നത്.
ഇത് ലോകത്തിലെ അഞ്ചാമത്തെ വലിയ ദേശീയോദ്യാനവും തെക്കേ അമേരിക്കയിലെ രണ്ടാമത്തെ വലിയ ദേശീയോദ്യാനവുമാണ്.
1991 ആഗസ്റ്റിൽ സ്ഥാപിതമായ ഈ ദേശീയോദ്യാനത്തിന് 38,290 ചതുരശ്ര കിലോമീറ്റർ (15,000 ചതുരശ്ര മൈൽ) വിസ്തൃതിയാണുള്ളത്.
വെനിസ്വേലയിലെ ഏറ്റവും വലിയ ദേശീയോദ്യാനമെന്ന പദവി ഇത് അലങ്കരിക്കുന്നു.
ഈ പ്രദേശം ഒറിനോക്കോ നദി യുടെ അത്യന്നത ഭാഗത്തെയും അതുപോലെ യാനോമാമി ഗോത്രവർഗ്ഗ സംസ്കാരത്തേയും സംരക്ഷിക്കുന്നു.
അവലംബം ↑ Huber, Otto (2001), "Conservation and environmental concerns in the Venezuelan Amazon", Biodiversity and Conservation 10(10), 1627-1643.
p1634
പരിമളം
പരിമളം മലയാള ഭാഷയിലെ ഒരു വൃത്തമാണ്.
ലക്ഷണം “ ഭം സനനഭഗം ഗമിഹ വരികിലോ പരിണാമം ” അവലംബം ↑ വൃത്തമ‍‍ഞ്ജരി ഏ.
പരിയാരം ആയുർവേദ മെഡിക്കൽ കോളെജ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കണ്ണൂർ ജില്ലയിലെ പരിയാരം എന്ന സ്ഥലത്ത് സ്ഥിതി ചെയ്യുന്ന ആയുർവേദ മെഡിക്കൽ കോളേജ് ആണ്‌ പരിയാരം ആയുർവേദ മെഡിക്കൽ കോളേജ് .
സഹകരണ മേഖലയിൽ പ്രവർത്തിക്കുന്ന ഈ മെഡിക്കൽ കോളേജ് കണ്ണൂർ നഗരത്തിൽ നിന്നും 32 കിലോമീറ്ററും പയ്യന്നൂരിൽ നിന്നും 10 കിലോമീറ്ററും അകലെയായി ദേശീയപാത 66-ൽ സ്ഥിതി ചെയ്യുന്നു.
പരിയാരം, തൃശ്ശൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തൃശൂർ ജില്ലയിൽ ചാലക്കുടിക്കു കിഴക്കായി സ്ഥിതി ചെയ്യുന്ന ഒരു ഗ്രാമമാണ്‌ പരിയാരം .
അതിരപ്പിള്ളിയിലൂടെയുള്ള ചാലക്കുടി - വാൽപ്പാറ അന്തർസംസ്ഥാനപാത ഈ ഗ്രാമത്തിലൂടെ കടന്നു പോകുന്നു.
പെരുമ്പളം ഇംഗ്ലീഷ് വിലാസം https://ml.wikipedia.org/wiki/Perumalam
ആലപ്പുഴ ജില്ലയിൽ വേമ്പനാട്ട് കായലിൽ സ്ഥിതി ചെയ്യുന്ന ഒരു ദ്വീപാണ് പെരുമ്പളം .
ഇത് പെരുമ്പളം ഗ്രാമപഞ്ചായത്തിൽ ഉൾപ്പെടുന്നു.
വേമ്പനാട്ടു കായലിൽ ആലപ്പുഴ, എറണാകുളം ജില്ലകൾക്ക് ഇടയിലായി 5 കിലോമീറ്റർ നീളവും 2 കിലോമീറ്റർ വീതിയുമുള്ള പെരുമ്പളം കേരളത്തിലെ ഏറ്റവും വലിയ ദ്വീപ് പഞ്ചായത്താണ്.
പതിനായിരത്തിൽ അധികമാണ് ജനസംഖ്യ.
പൊതു സംവിധാനങ്ങൾ
പെരുമ്പളം ദ്വീപിലെ വിദ്യാലയമാണ് ഗവണ്മെന്റ് ഹയർസെക്കണ്ടറി സ്കൂൾ.
1850-ൽ കൂടിപ്പള്ളിക്കൂടം എന്ന നിലയിലാണ് ഈ വിദ്യാലയം സ്ഥാപിതമായത്.
ജലഗതാഗത വകുപ്പിന്റെ ബോട്ടുകളാണ് പ്രധാന യാത്രാമാർഗം.
ചേർത്തല - അരൂക്കുറ്റി പാതയിൽ ചേർത്തലയിൽ നിന്നും 17 കിലോമീറ്ററും അരൂക്കുറ്റി നിന്നും 6 കിലോമീറ്ററും സഞ്ചരിച്ചാൽ പാണാവള്ളി ബോട്ട് ജെട്ടിയിൽ എത്താം.
അവിടെനിന്നും ബോട്ട് മാർഗ്ഗം ദ്വീപിൽ എത്തിച്ചേരാവുന്നതാണ്.
പൂത്തോട്ടയിൽ നിന്നും ബോട്ടു മാർഗ്ഗവും ദ്വീപിലെത്തിച്ചേരാം.
കാപ്പികോ കമ്പനി റിസോർട്ട്, പെരുമ്പളം ദ്വീപിൽ നിന്നുള്ള വീക്ഷണം അവലംബം പുറത്തേക്കുള്ള കണ്ണികൾ
പെരുമ്പളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Perumbalam_Gramapanchayat
ആലപ്പുഴ ജില്ലയിലെ ചേർത്തല താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് പെരുമ്പളം ഗ്രാമപഞ്ചായത്ത് .
16.14 ചതുരശ്ര കിലോമീറ്റർ വിസ്തീർണ്ണമുള്ള പെരുമ്പളം ഗ്രാമപഞ്ചായത്ത് തൈക്കാട്ടുശ്ശേരി ബ്ളോക്കിൽ ഉൾപ്പെടുന്നു.
അതിരുകൾ കിഴക്ക് - വേമ്പനാട്ട് കായലും എറണാകുളം ജില്ലയിലെ ഉദയംപേരൂർ പഞ്ചായത്തും പടിഞ്ഞാറ് - പാണാവള്ളി, അരൂക്കുറ്റി പഞ്ചായത്തുകൾ വടക്ക് - പനങ്ങാട് പഞ്ചായത്ത് തെക്ക്‌ - കോട്ടയം ജില്ലയിലെ ചെമ്പ് പഞ്ചായത്ത് വാർഡുകൾ പട്ടേകാട് പനമ്പുകാട് ഇറപ്പുഴ ഹൈസ്കൂൾ കോയിക്കൽ ശാസ്താംങ്കൽ മുക്കം അരുവേലി എസ് കെ വി വായനശാല പുതുക്കാട് മാർക്കറ്റ്‌ കുന്നത്ത് ആശുപത്രി സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് തൈക്കാട്ടുശ്ശേരി വിസ്തീര്ണ്ണം 16.38 ചതുരശ്ര കിലോമീറ്റർ ജനസംഖ്യ 9352 പുരുഷന്മാർ 4651 സ്ത്രീകൾ 4701 ജനസാന്ദ്രത 571 സ്ത്രീ : പുരുഷ അനുപാതം 1011 സാക്ഷരത 93% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/perumpalampanchayat Archived 2020-08-05 at the Wayback Machine .
പെരുമ്പറ്റു
പെരുമ്പറ്റു പണ്ടാരവകപാട്ടത്തെപ്പോലെ തന്നെ കൈകാര്യം ചെയ്യപ്പെടുന്നതാണ്.
ഭാഷാഭേദം കൊണ്ടാണ് ചെങ്കോട്ട ഭാഗങ്ങളിൽ ഈ പേരുപറഞ്ഞുവരുന്നത്.
സർക്കാർ വക വസ്തുക്കൾ പതിച്ചുകൊടുക്കുന്നതിനുള്ള നടപടിക്രമങ്ങൾ തന്നെയാണിതിനും.
പണ്ടാരവക പെരുമ്പറ്റു എന്നും ഇത്തരം പാട്ടത്തെ വിശേഷിപ്പിക്കാറുണ്ട്.
പെരുമ്പറമ്പ് മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Perumparampu_Mahadeva_Temple
മലപ്പുറം ജില്ലയിൽ എടപ്പാളിന് അടുത്താണീ ക്ഷേത്രം സ്ഥിതിചെയ്യുന്നത്.
മാണൂർ കായലിന്റെ കരയിലാണ് ഈ ക്ഷേത്രം.
ക്ഷേത്രത്തിനഭിമുഖമായി ഒരു വിഷ്ണുക്ഷേത്രവുമുണ്ട്.
വളരെ പൊക്കമേറിയ ശ്രീകോവിലാണിവിടുത്തേത്.
ശ്രീകോവിലിന്റെ കല്ലിൽ തീർത്ത അടിത്തറ പോലും ആറടിയോടം പൊക്കത്തിലാണ്.
മറ്റു ശിവക്ഷേത്രങ്ങളിലേതുപോലെതന്നെ ഇവിടെയും ശിവലിംഗ പ്രതിഷ്ഠയാണ്.
പടിഞ്ഞാറോട്ട് ദർശനമായാണ് ഇവിടെ ശിവപ്രതിഷ്ഠ.
പടിഞ്ഞാറോട്ട് ദർശനം വരുന്ന ശിവപ്രതിഷ്ഠകൾക്ക് ഉഗ്രഭാവം കൂടുമെന്നാണ് സങ്കല്പം.
പഞ്ചലോഹവിഗ്രഹവും പൂജയ്ക്കു വെക്കാറുണ്ട്.
ചുറ്റമ്പലം
പെരുമ്പറമ്പ് ശിവക്ഷേത്രത്തിലെ ക്ഷേത്ര ശ്രീകോവിലിന് മുന്നിലായി പ്രധാന ചുറ്റമ്പല വാതിൽ ക്ഷേത്രേശന്റെ ധ്യാനശ്ലോക വിധിപ്രകാരം പ്ലാവിൽ നിർമിച്ചതാണ്.
അഞ്ചടിവീതിയും ഒമ്പതര അടി ഉയരവും രണ്ടിഞ്ച് കനവുമുള്ള വാതിലിൽ ചിന്താമണി, അഘോരൻ , അനാഹിതചക്രശിവൻ, ദക്ഷിണാമൂർത്തി , മൃത്യുഞ്ജയൻ , ത്വരിത രുദ്രൻ എന്നീ ശിവഭാവങ്ങൾ മനോഹരമായി കൊത്തിവെച്ചിരിക്കുന്നു.
സൂത്രപ്പട്ടികയിൽ ഗണപതി , ലക്ഷ്മി എന്നിവരുടെ രൂപങ്ങളുമുണ്ട്.
ഉപദേവന്മാർ ദക്ഷിണാമൂർത്തി ഉണ്ണിഗണപതി മഹാഗണപതി അയ്യപ്പൻ വിശേഷങ്ങൾ രാമായണമാസാചരണം
ശിവക്ഷേത്രത്തിൽ രാമായണ മാസാചരണ സമാപനത്തോടനുബന്ധിച്ച് ഗജപൂജയും ആനയൂട്ടും അഷ്ടദ്രവ്യമഹാഗണപതിഹോമവും നടത്തുക പതിവുണ്ട്.
ശിവക്ഷേത്രത്തിൽ ബൊമ്മക്കൊലു ഒരുക്കൽ, ആയുധപൂജ, വിദ്യാരംഭം എന്നിവയാണ് പതിവ്.
ആർദ്രാദർശന മഹോത്സവം
മഹാദേവ ക്ഷേത്രത്തിലെ ആർദ്രാദർശന മഹോത്സവം എല്ലാവർഷവും നടത്താറുണ്ട്.
അന്നേ ദിവസം മഹാവിഷ്ണു ക്ഷേത്രത്തിൽനിന്നും എഴുന്നള്ളിപ്പ് ശിവക്ഷേത്രത്തിലേക്ക് പതിവുണ്ട്.
മലപ്പുറം ജില്ലയിൽ എടപ്പാൾ - പൊന്നം ബസ് റൂട്ടിലാണ്  പാറാപറമ്പ് മഹാദേവക്ഷേത്രം സ്ഥിതിചെയ്യുന്നത്.
Temple Photos Various Photos of Iranikulam Sree Mahadeva Temple പെരുമ്പറമ്പ് ക്ഷേത്രം കുക്കുടാകൃതിയിലെ ശ്രീകോവിൽ ക്ഷേത്രം നാലമ്പലം ശ്രീകോവിൽ അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“
പെരുമ്പാവൂർ ജി. രവീന്ദ്രനാഥ് ഇംഗ്ലീഷ് വിലാസം https://ml.wikipedia.org/wiki/Perumbavoor_G.
_Raveendranath പെരുമ്പാവൂർ ജി. രവീന്ദ്രനാഥ്
ഒരു കർണാടക സംഗീതജ്ഞനും , മലയാളചലച്ചിത്രസംഗീതസം‌വിധായകനുമാണ്‌ പെരുമ്പാവൂർ ജി. രവീന്ദ്രനാഥ് .
ഇന്നലെ , സ്നേഹം , തൂവാനത്തുമ്പികൾ എന്നീ ചിത്രങ്ങളിലെ ഗാനങ്ങൾക്ക് അദ്ദേഹം സം‌ഗീത സം‌വിധാനം നിർ‌വ്വഹിച്ചിട്ടുണ്ട് .
പത്മരാജൻ സം‌വിധാനം ചെയ്ത ഇന്നലെ എന്ന ചിത്രത്തിലെ സം‌ഗീത സം‌വിധാന നിർ‌വ്വഹണത്തിനു മികച്ച സം‌ഗീത സം‌വിധായകനുള്ള കേരളസംസ്ഥാനം ചലച്ചിത്രപുരസ്കാരം ഇദ്ദേഹത്തിനു ലഭിച്ചിട്ടുണ്ട് .
യേശുദാസുമായി ചേർന്ന് തരംഗിണി എന്ന സ്റ്റുഡിയോ സ്ഥാപിച്ച് ഭക്തിഗാന രംഗത്തും ഇദ്ദേഹം ശ്രദ്ധ പതിപ്പിച്ചിട്ടുണ്ട്.
സംഗീതസംവിധായകൻ
ഇന്നലെ, സ്നേഹം, തൂവാനത്തുമ്പികൾ തുടങ്ങി നിരവധി ചലച്ചിത്രങ്ങൾക്ക് അദ്ദേഹം സംഗീതം പകർന്നിട്ടുണ്ട്.
പത്മരാജന്റെ ഇന്നലെ എന്ന ചിത്രത്തിന്റെ സംഗീതസംവിധാനത്തിന്ന് അദ്ദേഹത്തിന്ന് കേരളസംസ്ഥാന ഫിലിം അവാർഡ് കിട്ടിയിട്ടുണ്ട് .
കെ.ജെ.യേശുദാസിന്റെ തരംഗിണി സ്റ്റൂഡിയോയുമായി സഹകരിച്ചുകൊണ്ട് അദ്ദേഹം പ്രശസ്തമായ നിരവധി ഭക്തിഗാനങ്ങൾ സംവിധാനം ചെയ്തിട്ടുണ്ട്.
അതിലൊന്നാണ് അദ്ദേഹത്തിന്റെ തിരുമധുരം എന്ന ആൽബം.
കർണ്ണാടകസംഗീതജ്ഞൻ
1944 ജനുവരി 5-ന് ഇന്നത്തെ എറണാകുളം ജില്ലയിൽ , അഭിഭാഷകനായിരുന്ന വി.ആർ. ഗോപാലപ്പിള്ളയുടെയും എം.കെ. ഭാർഗവിയമ്മയുടെയും ഇളയ മകനായി ജനിച്ച രവീന്ദ്രനാഥ്, ആറാം വയസ്സിൽ, വി.കെ.ശങ്കരപ്പിള്ളയിൽനിന്നും, ജി.എൻ.ബാലസുബ്രഹ്മണ്യയ്യരുടെ ശിഷ്യനായിരുന്ന പെരുമ്പാവൂർ ബാലകൃഷ്ണയ്യരിൽ നിന്നുമാണ് സംഗീതത്തിന്റെ ആദ്യ പാഠങ്ങൾ ശീലീച്ചത്.
1976-ൽ തരംഗനിസരി സ്കൂളിൽ സംഗീതാദ്ധ്യാപകനായി ചേർന്നു.
ഒരു വർഷത്തിന്നുശേഷം തിരുവനന്തപുരം ആകാശവാണിയിൽ സംഗീതസംവിധായകനായി.
കോഴിക്കോട് ആകാശവാണിയിലും അദ്ദേഹം സംഗീതം കൈകാര്യം ചെയ്തിരുന്നു.
അവിടങ്ങളിലെല്ലാമായി ബി. ശശികുമാർ , കെ.എസ്.ഗോപാലകൃഷ്ണൻ , ആർ. വെങ്കിട്ടരാമൻ , മാവേലിക്കര കൃഷ്ണൻകുട്ടി നായർ , ആർ.കൃഷ്ണസ്വാമി , ദൊരൈസ്വാമി , എം.ജി.രാധാകൃഷ്ണൻ , നെയ്യാറ്റിൻകര വാസുദേവൻ , എസ്.എ.സ്വാമി , കെ.പി.ഉദയഭാനു , എസ്.ആർ.രാജു തുടങ്ങിയ സംഗീതജ്ഞർ അദ്ദേഹത്തിന്റെ സഹപ്രവർത്തകരായിരുന്നു.
തിരുവനന്തപുരത്തെ നവരാത്രി മണ്ഡപത്തിലും സരസ്വതിമണ്ഡപത്തിലും സ്വാതി സംഗീതോത്സവത്തിലുമടക്കം ഇന്ത്യയിലെമ്പാടും അദ്ദേഹം കർണ്ണാടകസംഗീതക്കച്ചേരികൾ നടത്തിയിട്ടുണ്ട്.
ആകാശവാണിയിലെ എ ഗ്രേഡ് കലാകാരനുമായ അദ്ദേഹം അവരുടെ ദേശീയ സംഗീതപരിപാടിയിൽ പാടിയിട്ടുണ്ട്.
ചെമ്പൈ മെമ്മോറിയൽ ട്രസ്റ്റിന്റെ ആദരവും ആറ്റുകാൽ ദേവി പുരസ്കാരവും ഉദിയന്നൂർ ദേവി പുരസ്കാരവും അദ്ദേഹം നേടിയിട്ടുണ്ട്.
ലളിതഗാനസംവിധായകനെന്ന നിലക്ക് ആകാശവാണിയുടെ ദേശീയപുരസ്കാരം 1984,1987,1994 എന്നീ വർഷങ്ങളിൽ അദ്ദേഹത്തെ തേടിയെത്തി.
ടി.വി. പരിപാടികളിലെ മികച്ച സംഗീതസംവിധായകൻ എന്ന സമ്മാനം 1991-ലും കേരള സംഗീതനാടക അക്കാദമി അവാർഡ് 1996-ലും അദ്ദേഹത്തിന്ന് കിട്ടിയിട്ടുണ്ട്.
2013-ൽ ഇന്ത്യാ സർക്കാറിന്റെ സാംസ്കാരിക മന്ത്രാലയത്തിൽ നിന്ന് കർണ്ണാടകസംഗീതത്തിൽ സീനിയർ റിസർച്ച് ഫെല്ലോഷിപ്പും അദ്ദേഹത്തിന്ന് കിട്ടിയിട്ടുണ്ട്.
പുരസ്കാരങ്ങൾ മികച്ച സം‌ഗീത സം‌വിധായകനുള്ള കേരളസംസ്ഥാന ചലച്ചിത്രപുരസ്കാരം കേന്ദ്ര സാംസ്‌കാരിക വകുപ്പിന്റെ സീനിയർ ഫെലോഷിപ്പ് കേരള സംഗീത നാടക അക്കാദമിയുടെ ഫെല്ലോഷിപ്പ്(2017) അവലംബം പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പെരുമ്പാവൂർ ജി. രവീന്ദ്രനാഥ്
പേസ് (ഏകകം)
ഒരു കാൽവെപ്പ് ദൂരത്തെക്കുറിക്കുന്ന ഒരു ഏകകമാണ് പേസ് (Pace).
ഇതിന് ഏകദേശം 75 സെന്റീമീറ്റർ അഥവാ 30 ഇഞ്ച് നീളം വരും.
ഈ അളവ് വ്യക്തിയുടെ പ്രായം, ആരോഗ്യം എന്നിവക്കനുസരിച്ച് വ്യത്യാസപ്പെടുന്നു .
പ്രാദേശികമായ വ്യതിയാനങ്ങൾ ഈ യൂണിറ്റിന് കണ്ടുവരുന്നു.
ചില സ്ഥലങ്ങളിൽ രണ്ട് കാൽവെപ്പുകൾ കൂടിയതാണ് ഒരു പേസ്.
വേഗതയുടെ വിപരീത ഏകകമായും ഈ വാക്ക് പറയപ്പെടുന്നുണ്ട്, അതായത് ഒരു കിലോമീറ്റർ താണ്ടാൻ ഇത്ര സമയം എന്ന രൂപത്തിൽ.
ഒരു ഏകകം എന്ന നിലയിലല്ലാതെയും പേസ് എന്ന വാക്ക് സർവ്വെയിങിൽ ഉപയോഗിക്കപ്പെടുന്നുണ്ട്.
അളവെടുക്കലിന്റെ ഒന്നാം ഘട്ടത്തിൽ നോട്ടം (എ) കൊണ്ടോ താരതമ്യം കൊണ്ടോ അനൗപചാരികമായി ഏകദേശം കണക്കാക്കുന്നതിനെ പേസിങ് എന്ന് പറയുന്നു.
ഏകീകൃത യൂണിറ്റുകൾ
മറ്റ് പരമ്പരാഗത അളവുകൾ പോലെ, ഒരു അനൗപചാരിക ഏകകമായാണ് പേസ് തുടങ്ങിയതെങ്കിലും പിന്നീട് അത് സ്റ്റാൻഡേർഡ് ചെയ്യപ്പെട്ടു, സൈനിക പരേഡിലെ കാൽവെപ്പിന്റെ കണക്കനുസരിച്ചും സാധാരണ പേസിന്റെ ദൂരമനുസരിച്ചുമൊക്കെയാണ് ഏകീകരണം നടന്നത്.
അമേരിക്കൻ ഐക്യനാടുകളിൽ പേസ് എന്നത് അപൂർവ്വമായി ഉപയോഗിക്കപ്പെടുന്ന ഒരു ഏകകമാണ്, രണ്ടര അടി (30 ഇഞ്ച്, 76 സെന്റീമീറ്റർ) ആയി പേസിനെ നിജപ്പെടുത്തിയിരിക്കുന്നു.
പുരാതന റോമിൽ രണ്ട് കാൽവെപ്പുകളാണ് (4 അടി 10 ഇഞ്ച്, 148 സെന്റീമീറ്റർ) ഒരു പേസ് ആയി കണക്കാക്കിയിരുന്നത്.
ഇത്തരം 1000 പേസുകളാണ് ഒരു റോമൻ മൈൽ ആയി കണക്കാക്കിയിരുന്നത്.
ബൈസാന്റിയൻ ഡബിൾ പേസ് എന്നാൽ ഒരു റോമൻ പേസിന്റെ നീളമായിരുന്നു.
ബൈസാന്റിയൻ പേസ് എന്നാൽ റോമൻ പേസിന്റെ പകുതിയായിരുന്നു..
(in German) /ref }} വേൽസിൽ, ഒരു പേസ് എന്നാൽ 3 വെൽഷ് അടി (9 ഇഞ്ചാണ് ഒരു വെൽഷ് അടി) നീളമാണ്.
ഇത് ഒരു ഇംഗ്ലീഷ് യാർഡിന് തുല്യമാണ്.
ഇതും കാണുക Anthropic units Roman Byzantine units English Welsh units Pacing in surveying Pace count beads Horse gait അവലംബം
പേസ്‌മേക്കർ ഇംഗ്ലീഷ് വിലാസം https://ml.wikipedia.org/wiki/Cardiac_pacemaker എസ്.ഏ.
നോഡ് അഥവാ കാർഡിയാക് പേസ്‌മേക്കറിന്റെ ചിത്രം
ഹൃദയപേശികൾക്ക്  താളാത്മകമായി പ്രവർത്തിക്കുവാൻ ആവശ്യമായ പ്രേരണ ചെലുത്തുന്ന ആവേഗങ്ങൾ ഹൃദയഭിത്തിയിലെ രൂപമാറ്റം സംഭവിച്ച പേശികളിൽ നിന്നാണ് ഉദ്ഭവിക്കുന്നത്.
ഈ ഭാഗമാണ് ഹൃദയത്തിന്റെ പേസ്‌മേക്കർ എന്നറിയപ്പെടുന്നത്.
മയോകാർഡിയം എന്ന ഹൃദയപേശീഭാഗങ്ങളിലെ ചില കാർഡിയോമയോസൈറ്റ് കോശങ്ങൾ ഉത്പാദിപ്പിക്കുന്ന ആക്ഷൻ പൊട്ടൻഷ്യൽ എന്ന വൈദ്യുതആവേഗമാണ് ഹൃദയപ്രവർത്തനത്തിനാധാരം.
ഇവയുടെ വൈകല്യം ഹൃദയപ്രവർത്തനങ്ങളെ താളം തെറ്റിക്കുമെന്നതിനാൽ ഇവയുടെ ആരോഗ്യസംരക്ഷണവും തകരാറിലായ പേസ്‌മേക്കറിന്റെ പരിഹരണവും പ്രാധാന്യമർഹിക്കുന്നു.
മിക്ക രോഗികളിലും തകരാറുകൾ പരിഹരിക്കുന്നതിന് പേസ്‌മേക്കറുകൾ സ്ഥാപിക്കാറുണ്ട്.
വിൽസൺ ഗ്രേയ്റ്റ്ബാച്ച് ആണ് കൃത്രിമ പേസ്മേക്കറിന്റെ പിതാവ് എന്നറിയപ്പെടുന്നത്.
കാർഡിയാക് കണ്ടക്ഷൻ വ്യവസ്ഥ
ഹൃദയത്തിന്റെ താളാത്മകമായ പ്രവർത്തനത്തിന് കാർഡിയാക് കണ്ടക്ഷൻ സിസ്റ്റം എന്നുപേരുള്ള, രൂപമാറ്റം സംഭവിച്ച ഹൃദയപേശീഭാഗങ്ങൾ സഹായിക്കുന്നു.
ഇതിനൊപ്പം മറ്റുമൂന്ന് ചെറിയ തന്തുസമുച്ചയങ്ങളും ഏട്രിയത്തിന്റെ മുകളിൽ നിന്നും താഴഎനിന്നും വശത്തുനിന്നും ഇതിനോട് കൂടിച്ചേരുന്നു.
ഇവയെ യഥാക്രമം ആന്റീരിയർ ഇന്റർനോഡൽ ട്രാകട് ഓഫ് ബാക്ക്മാൻ(Bachman), മിഡിൽ  ഇന്റർനോഡൽ ട്രാകട് ഓഫ് വെങ്കെബാക്ക്(Wenckebach), പോസ്റ്റീരിയർ ഇന്റർനോഡൽ ട്രാകട് ഓഫ് തോറൽ(Thorel)എന്നിങ്ങനെ വിളിക്കുന്നു.
പുർക്കിൻഷെ തന്തുക്കൾ
വി. ബണ്ടിലിന്റെ അഗ്രം പേയ്സ്‌മേക്കറിന്റെ പ്രവർത്തനം
ഇതുകൊണ്ട് കോശത്തിന്റെ നെഗറ്റീവ് വൈദ്യുത ചാർജ്  ചാർജ് കുറയുന്ന പ്രക്രീയയുടെ വേഗം കൂടുകയും ചാർജ് +10mV വരെയെത്തുകയും ചെയ്യും.
പേർമിയൻ കാലഘട്ടം ഇംഗ്ലീഷ് വിലാസം https://ml.wikipedia.org/wiki/Permian പേർമിയൻ കാലഘട്ടം പ്രയോഗരീതിയിൽ പിഴവ്: അപ്രതീക്ഷിതമായ round ഓപ്പറേറ്റർ – പ്രയോഗരീതിയിൽ പിഴവ്: അപ്രതീക്ഷിതമായ round ഓപ്പറേറ്റർ ദശലക്ഷം വർഷങ്ങൾക്ക് മുമ്പ് PreꞒ Ꞓ O S D C P T J K Pg N Mean atmospheric O 2 content over period duration c. 23 vol % (115 % of modern level) ഈ കാലഘട്ടത്തിലെ ശരാശരി അന്തരീക്ഷ CO 2 അളവ് c. 900 ppm (3 times pre-industrial level) Mean surface temperature over period duration c. 16 °C (2 °C above modern level) Sea level (above present day) Relatively constant at 60 m (200 ft) in early Permian; plummeting during the middle Permian to a constant −20 m (−66 ft) in the late Permian.
Key events in the Permian This box: view talk edit -300 — – -295 — – -290 — – -285 — – -280 — – -275 — – -270 — – -265 — – -260 — – -255 — – -250 — P a l e o z o i c Carboni- ferous C i s u r a l i a n G u a d a l u p i a n L o p i n g i a n Asselian Sakmarian Artinskian Kungurian Roadian Wordian Capitanian Wuchiapingian Changhsingian Triassic ← Mass extinction P e r m i a n An approximate timescale of key Permian events.
ഭൂമിയുടെ സമയ അളവിൽ കാർബോണിഫെറസ് കാലഘട്ടത്തിനുശേഷം വരുന്ന 298.9 മുതൽ 251.902 മയ (ദശലക്ഷം വർഷം) വരെയുള്ള കാലമാണ് പേർമിയൻ .
ഇതിനു ശേഷം വരുന്ന കാലമാണ് ട്രയാസ്സിക് .
Paleozoic യുഗത്തിലെ അവസാന കാലഘട്ടമാണിത്.
Roderick Murchison എന്ന ഭൂഗർഭശാസ്ത്രജ്ഞൻ റഷ്യയിലെ Perm എന്ന നഗരത്തെ ആസ്പദമാക്കിയാണ് ഈ പേര് നൽകിയത്.
ഇക്കാലവും തുടർന്നുവന്ന ട്രയാസ്സിക് കാലവും ഭൂമിയിൽ വലിയ വംശനാശത്തിന് സാക്ഷ്യം വഹിച്ചു.
അതിനെ അതിജീവിക്കാൻ പിന്നീട് 30 ദശലക്ഷം വർഷങ്ങൾ എടുത്തു.
അവലംബം പുറം കണ്ണികൾ Permian എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
University of California offers a more modern Permian stratigraphy Classic Permian strata in the Glass Mountains of the Permian Basin Examples of Permian Fossils Fossil of Giant Permian Amphibian Archived 2015-08-12 at the Wayback Machine .
പേശി ഇംഗ്ലീഷ് വിലാസം https://ml.wikipedia.org/wiki/Muscle
ജന്തുക്കളിൽ കാണുന്ന നാല് അടിസഥാന കലകളിൽ ഒന്നാണ് പേശി .
പേശീകലയ്ക്ക് സങ്കോച വികാസ ശേഷിയുണ്ട്.
ജീവികളുടെ മൊത്തത്തിലുള്ള ചലനങ്ങളെയും അവയവങ്ങളുടെ സവിശേഷ ചലനങ്ങളേയും സഹായിക്കുന്നത് ഈ പേശികളാണ്.
ബലം ഉണ്ടാക്കുക, ചലനം ഉളവാക്കുക എന്നിവയാണ് പേശികളുടെ പ്രധാന ധർമ്മങ്ങൾ.
പേശികൾ ചുരുങ്ങുമ്പോൾ ലാക്റ്റിക് അമ്ലം ഉണ്ടാവുന്നു.
ഒരു തരം വിഷമായതിനാൽ ജോലിചെയ്യുമ്പോൾ ക്ഷീണം തോന്നുന്നു.
പേശിയെ അസ്ഥിയുമായി ബന്ധിപ്പിക്കുന്നത് ടെൻഡൻ ആണ്.
പേശിയെ മറ്റൊരു പേശിയുമായി ബന്ധിപ്പിക്കുന്നത് ഫസിയെ ആണ്.
മനുഷ്യശരീരത്തിൽ 639 പേശികളുണ്ട്.
അവയ്ക്ക് ഓരോന്നിനും പേരുകളുണ്ട്.
അസ്ഥി പേശി , ഹൃദയ പേശി , മൃദുല പേശി എന്നിങ്ങനെ പേശികളെ വർഗ്ഗീ‍കരിച്ചിരിക്കുന്നു.
ശരീരത്തിന്റെ പ്രധാന ചലനങ്ങളെല്ലാം അസ്ഥി പേശികളാണ് നിയന്ത്രിക്കുന്നത്‌.
ഇവ നമ്മുടെ ഇച്ഛക്കനുസരിച്ചു പ്രവർത്തിപ്പിക്കാവുന്നവയാണ്.
മൃദുല പേശികൾ ചില ആന്തരാവയവങ്ങളുടെ ഉപരിതലങ്ങളിലും രക്ത/മൂത്ര നാളികളുടെ ഭിത്തികളിലും കാണപ്പെടുന്നു.
ഇവ നമുക്ക് ഇച്ഛാനുസരണം നിയന്ത്രിക്കാനാവില്ല.
ഹൃദയ പേശികളും ഇച്ഛാനുസരണം നിയന്ത്രിക്കാനാവില്ലെങ്കിലും ഘടനാപരമായി അവ അസ്ഥി പേശികൾ പോലെയാണ്.
ന്യൂറോണുകളേയും പേശികളേയും ബാധിക്കുന്ന അസുഖമാണ് ന്യൂറോമസ്കുലാർ അസുഖങ്ങൾ.
ന്യൂറോണുകളുടെ നിയന്ത്രണത്തിലുള്ള പ്രശ്നങ്ങൾ തളർവാതത്തിന് കാരണമാകുന്നു.
മനുഷ്യനിൽ
മനുഷ്യശരീരത്തിൽ അറുനൂറിലധികം അസ്ഥി പേശികളുണ്ട്.
പേശികളുടെ വർഗ്ഗീകരണത്തിൽ ഉള്ള അഭിപ്രായ വ്യത്യാസങ്ങളാലും, ചില പേശികൾ എല്ലാവരിലും കാണപ്പെടാത്തതിനാലും കൃത്യമായ എണ്ണത്തിൽ വ്യത്യാസം കാണപ്പെടുന്നു .
പേശികൾ അസ്ഥി പേശി , മൃദുല പേശി , ഹൃദയ പേശി (വ്യത്യസ്ത വലിപ്പങ്ങളിൽ) രസകരമായ വിവരങ്ങൾ
പേശികൾക്ക് ചുരുങ്ങാനെ പറ്റുകയുള്ളു.
നിവരണമെങ്കിൽ മറ്റൊരു പേശി ചുരുങ്ങണം.
അതുകൊണ്ട് പേശികൽ ഇരട്ടയായി കാണാപ്പെടുന്നു.
പേഷ്വ
പേഷ്വാ മറാഠ സാമ്രാജ്യത്തിൽ ഒരു ആധുനിക പ്രധാനമന്ത്രിയുടെ പദവിയ്ക്കു തുല്യമായിരുന്ന സ്ഥാനമായിരുന്നു.
പ്രാരംഭത്തിൽ പേഷ്വാമാർ ഛത്രപതിയുടെ (മറാഠ രാജാവ്) കീഴുദ്യോഗസ്ഥന്മാരായിരുന്നു.
എന്നാൽ പിന്നീട് അവർ മറാഠികളുടെ നേതാക്കന്മാരാരെന്ന നിലയിൽ ഭരണാധികാരികളുടെ ഏതാനും അനുവാദങ്ങളോടൊപ്പം പ്രവർത്തിക്കാൻ തുടങ്ങുകയും ഛത്രപതി ഒരു നാമമാത്ര ഭരണാധികാരിയായി മാറുകയും ചെയ്തു.
മറാത്ത സാമ്രാജ്യത്തിന്റെ അവസാന വർഷങ്ങളിൽ പേഷ്വാമാർ സ്വയംതന്നെ മറാത്ത പ്രഭുക്കന്മാരുടേയും ബ്രിട്ടീഷ് ഈസ്റ്റ് ഇന്ത്യാ കമ്പനിയുടെയും കീഴിലുള്ള പാവ ഭരണാധികാരികളായി മാറുകയും ചെയ്തു.
ഛത്രപതി ശിവാജിയുടേയും, സംബാജിയുടേയും ഭരണകാലത്തുണ്ടായിരുന്നു എല്ലാ പെഷ്വാമാരും ദേശസ്ഥ ബ്രാഹ്മണ സമുദായത്തിൽ പെട്ടവരായിരുന്നു.
ആദ്യത്തെ പേഷ്വയായിരുന്നത് മൊറോപന്ത് പിംഗ്ലെ ആയിരുന്നു.
മറാഠ സാമ്രാജ്യത്തിന്റെ സ്ഥാപകനായ ഛത്രപതി ശിവജി അദ്ദേഹത്തെ അഷ്ട പ്രധാനിൻറെ (എട്ട് മന്ത്രിമാരുടെ കൗൺസിൽ) തലവനായി നിയമിച്ചിരുന്നു.
ആദ്യകാല പെഷ്വാമാർ എല്ലാവരുംതന്നെ രാജാവിൻറെ  മുഖ്യ ഭരണനിർവ്വാഹകരായ മന്ത്രിമാരായിരുന്നു.
പിൽക്കാല പേഷ്വാമാർ ഏറ്റവും വലിയ ഭരണ കാര്യാലയത്തെയും അതോടൊപ്പം മറാത്താ കോൺഫെഡറസിയെയും നിയന്ത്രിച്ചു.
ചിറ്റ്പ്പവൻ ബ്രാഹ്മിൺ ഭട്ട് കുടുംബത്തിന്റെ കീഴിൽ പേഷ്വാമാർ യഥാർത്ഥ പരമ്പരാഗത ഭരണനിർവ്വാഹകരായി മാറി.
ബാജിറാവു ഒന്നാമന്റെ കീഴിൽ (1720-1740) പേഷ്വയുടെ ഓഫീസ് ഏറ്റവും ശക്തമായ ഒന്നായിരുന്നു.
അവലംബം ↑ Prasad 2007 , പുറം.
sfn error: no target: CITEREFPrasad2007 ( help )
പേൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
ചിറകില്ലാത്തതും സസ്തനികളുടെ ശരീരത്തിൽ പരാദങ്ങളായി ജീവിക്കുന്നതുമായ ഒരു പ്രാണി വർഗം ആണ് പേൻ .
പേശി വ്യവസ്ഥ ഇംഗ്ലീഷ് വിലാസം https://ml.wikipedia.org/wiki/Muscular_system
മസ്കുലർ സിസ്റ്റം അല്ലെങ്കിൽ പേശി വ്യവസ്ഥ അസ്ഥി പേശികൾ , മിനുസമാർന്ന പേശികൾ, ഹൃദയപേശികൾ എന്നിവ അടങ്ങുന്ന ഒരു അവയവ സംവിധാനമാണ് .
ഇത് ശരീരത്തിന്റെ ചലനം അനുവദിക്കുകയും, ഭാവം നിലനിർത്തുകയും, ശരീരത്തിലുടനീളമുള്ള രക്തചംക്രമണത്തിന് സഹായിക്കുകയും ചെയ്യുന്നു.
ചില പേശികൾ (ഹൃദയപേശികൾ പോലുള്ളവ) പൂർണ്ണമായും സ്വയം പ്രവർത്തിക്കുന്നവയാണെങ്കിലും പൊതുവേ കശേരുകികളിലെ പേശി സംവിധാനങ്ങൾ നാഡീവ്യവസ്ഥയിലൂടെ നിയന്ത്രിക്കപ്പെടുന്നു.
മനുഷ്യനിലെ അസ്ഥികൂട വ്യവസ്ഥയ്‌ക്കൊപ്പം , ഇത് ശരീരത്തിന്റെ ചലനത്തിന് ഉത്തരവാദിയായ മസ്കുലോസ്കെലെറ്റൽ സിസ്റ്റത്തെ രൂപപ്പെടുത്തുന്നു.
തരങ്ങൾ മൂന്ന് വ്യത്യസ്ത തരം പേശികൾ (L മുതൽ R വരെ): ആന്തരിക അവയവങ്ങളിലെ മിനുസമാർന്ന  (നോൺ-സ്ട്രൈറ്റഡ്) പേശികൾ, കാർഡിയാക് അല്ലെങ്കിൽ ഹൃദയപേശികൾ, അസ്ഥിപേശികൾ.
അസ്ഥിപേശികൾ , ഹൃദയപേശികൾ, മിനുസമാർന്ന (നോൺ-സ്ട്രയേറ്റഡ്) പേശികൾ എന്നിങ്ങനെ മൂന്ന് വ്യത്യസ്ത തരം പേശികളുണ്ട്.
ശരീരത്തിന് ഊഷ്മളത നിലനിർത്താൻ പേശികൾ ശക്തി, ബാലൻസ്, ഭാവം, ചലനം, ചൂട് എന്നിവ നൽകുന്നു.
മനുഷ്യശരീരത്തിൽ 650 ൽ അധികം പേശികളുണ്ട്.
ഒരുതരം ഇലാസ്റ്റിക് ടിഷ്യു കൊണ്ടാണ് ഓരോ പേശിയും നിർമ്മിച്ചിരിക്കുന്നത്, അതിൽ ആയിരക്കണക്കിന് അല്ലെങ്കിൽ പതിനായിരക്കണക്കിന് ചെറിയ പേശി നാരുകൾ അടങ്ങിയിരിക്കുന്നു.
ഓരോ നാരിലും ഫൈബ്രിലുകൾ എന്ന് വിളിക്കപ്പെടുന്ന നിരവധി ചെറിയ സരണികൾ അടങ്ങിയിരിക്കുന്നു, നാഡീകോശങ്ങളിൽ നിന്നുള്ള പ്രേരണകൾ ഓരോ പേശി നാരുകളുടെയും സങ്കോചത്തെ നിയന്ത്രിക്കുന്നു.
അസ്ഥി പേശി
ഒരു തരം സ്ട്രയേറ്റഡ് (വരയുള്ള) പേശിയായ അസ്ഥിപേശി മയോഫിബ്രിൽസ് അടങ്ങിയതാണ്.
സ്ട്രൈറ്റഡ് പേശി ടിഷ്യുവിന്റെ അടിസ്ഥാന നിർമാണ ബ്ലോക്കായ സാർകോമറുകൾ അടങ്ങിയതാണ് മയോഫിബ്രില്ലുകൾ.
ഒരു ആക്ഷൻ പൊട്ടൻഷ്യൽ മൂലം ഉത്തേജിതമാകുമ്പോൾ, അസ്ഥി പേശികൾ ഓരോ സാർകോമറെയും ചെറുതാക്കി ഏകോപിതമായി സങ്കോചിക്കുന്നു.
സങ്കോചം മനസ്സിലാക്കുന്നതിനുള്ള ഏറ്റവും മികച്ച നിർദ്ദേശിത മാതൃക പേശികളുടെ സങ്കോചത്തിന്റെ സ്ലൈഡിംഗ് ഫിലമെന്റ് മാതൃകയാണ്.
സാർകോമറിനുള്ളിൽ, ആക്റ്റിൻ, മയോസിൻ നാരുകൾ പരസ്പരം സങ്കോചപരമായ ചലനത്തിൽ ഓവർലാപ്പ് ചെയ്യുന്നു.
മയോസിൻ ഫിലമെന്റുകൾക്ക് ക്ലബ് ആകൃതിയിലുള്ള മയോസിൻ ഹെഡ് ഉണ്ട്, അത് ആക്റ്റിൻ ഫിലമെന്റുകൾക്ക് നേരെ പ്രൊജക്റ്റ് ചെയ്യുന്നു, ആക്റ്റിൻ ഫിലമെന്റുകൾക്ക് ബൈൻഡിംഗ് സൈറ്റുകളിൽ അറ്റാച്ച്മെന്റ് പോയിന്റുകൾ നൽകുന്നു.
മയോസിൻ ഹെഡ് ഒരു ഏകോപിത ശൈലിയിൽ നീങ്ങുന്നു; അവ സാർകോമറിന്റെ മധ്യഭാഗത്തേക്ക് തിരിയുകയും വേർപെടുത്തുകയും പിന്നീട് ആക്റ്റിൻ ഫിലമെന്റിന്റെ ഏറ്റവും അടുത്തുള്ള സജീവ സൈറ്റിലേക്ക് വീണ്ടും ഘടിപ്പിക്കുകയും ചെയ്യുന്നു.
ഇതിനെ റാറ്റ്ചെറ്റ് ടൈപ്പ് ഡ്രൈവ് സിസ്റ്റം എന്ന് വിളിക്കുന്നു.
ഈ പ്രക്രിയ സെല്ലിന്റെ ഊർജ്ജ സ്രോതസ്സായ അഡിനോസിൻ ട്രൈഫോസ്ഫേറ്റ് (എടിപി) വലിയ അളവിൽ ഉപയോഗിക്കുന്നു.
മയോസിൻ ഹെഡ് കൾക്കും ആക്റ്റിൻ ഫിലമെന്റുകൾക്കുമിടയിലുള്ള ക്രോസ്-ബ്രിഡ്ജുകളുമായി എടിപി ബന്ധിപ്പിക്കുന്നു.
എടിപി ഉപയോഗിക്കുമ്പോൾ, അത് അഡിനോസിൻ ഡൈഫോസ്ഫേറ്റ് (ADP) ആയി മാറുന്നു.
പേശി ടിഷ്യുവിൽ വേഗത്തിൽ പ്രവർത്തിക്കുന്ന റീചാർജ് കെമിക്കൽ, ക്രിയേറ്റിൻ ഫോസ്ഫേറ്റ് എന്നിവയും അടങ്ങിയിരിക്കുന്നു, ആവശ്യമുള്ളപ്പോൾ എഡിപിയെ എടിപിയിലേക്ക് വേഗത്തിൽ പുനരുജ്ജീവിപ്പിക്കാൻ ഇത് സഹായിക്കും.
സാർകോമറിന്റെ ഓരോ ചക്രത്തിനും കാൽസ്യം അയോണുകൾ ആവശ്യമാണ്.
ഒരു പേശി ചുരുങ്ങാൻ ഉത്തേജിപ്പിക്കപ്പെടുമ്പോൾ സാർകോപ്ലാസ്മിക് റെറ്റിക്യുലത്തിൽ നിന്ന് സാർകോമറിലേക്ക് കാൽസ്യം പുറത്തുവിടുന്നു.
ഈ കാൽസ്യം ആക്റ്റിൻ-ബൈൻഡിംഗ് സൈറ്റുകളെ കണ്ടെത്തുന്നു.
പേശികൾക്ക് ഇനി സങ്കോചിക്കേണ്ട ആവശ്യമില്ലെങ്കിൽ, കാൽസ്യം അയോണുകൾ സാർകോമറിൽ നിന്ന് പമ്പ് ചെയ്യുകയും സാർകോപ്ലാസ്മിക് റെറ്റിക്യുലത്തിലെ സംഭരണത്തിലേക്ക് തിരികെ പോകുകയും ചെയ്യുന്നു.
മനുഷ്യശരീരത്തിൽ ഏകദേശം 639 അസ്ഥി പേശികളുണ്ട്.
അസ്ഥി പേശികൾ, മുന്നിൽ നിന്ന് നോക്കുമ്പോൾ അസ്ഥി പേശികൾ, പിന്നിൽ നിന്ന് നോക്കുമ്പോൾ കാർഡിയാക്
ഹൃദയപേശികൾ അസ്ഥി പേശികൾ പോലെ സ്ട്രയേറ്റഡ് പേശിയാണ്, പക്ഷേ പേശി നാരുകൾ പാർശ്വസ്ഥമായി ബന്ധിപ്പിച്ചിരിക്കുന്നതിനാൽ അസ്ഥി പേശികളിൽ നിന്ന് ഇവ വ്യത്യസ്തമാണ്.
കൂടാതെ, മിനുസമാർന്ന പേശികളെപ്പോലെ, അവയുടെ ചലനവും അനിയന്ത്രിതമാണ്.
ഓട്ടോണമിക് നാഡീവ്യൂഹം സ്വാധീനിക്കുന്ന സൈനസ് നോഡാണ് ഹൃദയപേശികളെ നിയന്ത്രിക്കുന്നത്.
മിനുസമാർന്ന പേശികൾ
മിനുസമാർന്ന പേശികൾ ഓട്ടോനോമസ് നാഡീവ്യൂഹത്താൽ നേരിട്ട് നിയന്ത്രിക്കപ്പെടുന്നു, അതായത് ഇവ ബോധപൂർവമായ ചിന്തകളാൽ ചലിപ്പിക്കപ്പെടാൻ കഴിയില്ല.
ഹൃദയമിടിപ്പ്, ശ്വാസകോശം തുടങ്ങിയ പ്രവർത്തനങ്ങൾ (പരിമിതമായ പരിധി വരെ മനസ്സോടെ നിയന്ത്രിക്കാൻ കഴിവുള്ളവയാണ്) അനിയന്ത്രിതമായ പേശികളാണെങ്കിലും അവ മിനുസമാർന്ന പേശികളല്ല.
ശരീരശാസ്ത്രം സങ്കോചം
ഒരു മോട്ടോർ ന്യൂറോൺ പേശികളുമായി ബന്ധിപ്പിക്കുന്ന കേന്ദ്രബിന്ദുവാണ് ന്യൂറോ മസ്കുലർ ജംഗ്ഷനുകൾ.
ഒരു ആക്ഷൻ പൊട്ടൻഷ്യൽ സിനാപ്സ് എന്നറിയപ്പെടുന്ന സൂക്ഷ്മ ജംഗ്ഷനിൽ എത്തുമ്പോൾ നാഡീകോശത്തിന്റെ ആക്സൺ ടെർമിനലിൽ നിന്ന് അസെറ്റൈൽകോളിൻ, (എല്ലിൻ്റെ പേശികളുടെ സങ്കോചത്തിൽ ഉപയോഗിക്കുന്ന ഒരു ന്യൂറോ ട്രാൻസ്മിറ്റർ ) പുറത്തുവരുന്നു.
ഒരു കൂട്ടം കെമിക്കൽ മെസഞ്ചറുകൾ സിനാപ്‌സിനെ മറികടന്ന് വൈദ്യുത മാറ്റങ്ങളുടെ രൂപവത്കരണത്തെ ഉത്തേജിപ്പിക്കുന്നു.
അസറ്റൈൽകോളിൻ അതിന്റെ ഉപരിതലത്തിലെ റിസപ്റ്ററുകളുമായി ബന്ധിപ്പിക്കുമ്പോൾ ആണ് പേശി സെല്ലിൽ വൈദ്യുത മാറ്റങ്ങൾ സംഭവിക്കുന്നത്.
കോശത്തിന്റെ സാർകോപ്ലാസ്മിക് റെറ്റിക്യുലത്തിൽ അതിന്റെ സംഭരണ സ്ഥലത്ത് നിന്ന് കാൽസ്യം പുറത്തുവിടുന്നു.
ഒരു നാഡീകോശത്തിൽ നിന്നുള്ള ഒരു പ്രേരണ കാൽസ്യം റിലീസിന് കാരണമാകുകയും മസിൽ ട്വിച്ച് എന്ന് വിളിക്കപ്പെടുന്ന ഒരൊറ്റ ഹ്രസ്വ പേശി സങ്കോചത്തിന് കാരണമാകുകയും ചെയ്യുന്നു.
ന്യൂറോ മസ്കുലർ ജംഗ്ഷനിൽ ഒരു പ്രശ്നമുണ്ടെങ്കിൽ, ടെറ്റനസ് മൂലമുണ്ടാകുന്ന പേശികളുടെ സങ്കോചങ്ങൾ പോലെ വളരെ നീണ്ട സങ്കോചം സംഭവിക്കാം.
കൂടാതെ, ജംഗ്ഷനിലെ പ്രവർത്തനം നഷ്ടപ്പെടുന്നത് പക്ഷാഘാതത്തിന് കാരണമാകും.
അസ്ഥി പേശികൾ നൂറുകണക്കിന് മോട്ടോർ യൂണിറ്റുകളായി ക്രമീകരിച്ചിരിക്കുന്നു, അവയിൽ ഓരോന്നിനും ഒരു മോട്ടോർ ന്യൂറോൺ ഉൾപ്പെടുന്നു, ഇവ ആക്സോൺ ടെർമിനലുകൾ എന്ന് വിളിക്കപ്പെടുന്ന നേർത്ത വിരൽ പോലെയുള്ള ഘടനകളാൽ ഘടിപ്പിച്ചിരിക്കുന്നു.
ഇവ പേശി നാരുകളുടെ വ്യതിരിക്തമായ കെട്ടുകളുമായി ബന്ധിപ്പിക്കുകയും നിയന്ത്രിക്കുകയും ചെയ്യുന്നു.
വ്യക്തിഗത പേശി യൂണിറ്റുകൾ ഒരു യൂണിറ്റായി ചുരുങ്ങുമ്പോൾ, മോട്ടോർ യൂണിറ്റിന്റെ ഘടന കാരണം മുഴുവൻ പേശികൾക്കും മുൻകൂട്ടി നിശ്ചയിച്ച അടിസ്ഥാനത്തിൽ ചുരുങ്ങാൻ കഴിയും.
മോട്ടോർ യൂണിറ്റ് ഏകോപനം, ബാലൻസ്, നിയന്ത്രണം എന്നിവ പലപ്പോഴും തലച്ചോറിന്റെ സെറിബെല്ലത്തിന്റെ ദിശയിൽ വരുന്നു.
ചിന്തിക്കാതെ ഒരാൾ ഒരു കാർ ഓടിക്കുന്നത് പോലെ, ചെറിയ ബോധപൂർവമായ പരിശ്രമത്തിലൂടെ സങ്കീർണ്ണമായ പേശി ഏകോപനം സാധ്യമാക്കുന്നു.
ടെൻഡൺ
ഒരു പേശിയെ അസ്ഥിയുമായി ബന്ധിപ്പിക്കുന്ന ബന്ധിത ടിഷ്യുവിന്റെ ഒരു ഭാഗമാണ് ടെൻഡോൺ.
ഒരു പേശി ചുരുങ്ങുമ്പോൾ, ചലനം സൃഷ്ടിക്കാൻ അത് അസ്ഥികൂടത്തിന് നേരെ വലിക്കുന്നു.
എയറോബിക്, അനെയ്റോബിക് പേശികളുടെ പ്രവർത്തനം
വിശ്രമവേളയിൽ, ലാക്റ്റിക് ആസിഡോ മറ്റ് ഉപോൽപ്പന്നങ്ങളോ ഉൽപ്പാദിപ്പിക്കാതെ തന്നെ ശരീരം അതിന്റെ എടിപിയുടെ ഭൂരിഭാഗവും മൈറ്റോകോൺ‌ഡ്രിയയിൽ എയറോബിക്കലായി ഉത്പാദിപ്പിക്കുന്നു.
വ്യായാമ വേളയിൽ, വ്യക്തിയുടെ ശാരീരികക്ഷമതയെയും വ്യായാമത്തിന്റെ ദൈർഘ്യത്തെയും തീവ്രതയെയും ആശ്രയിച്ച് എടിപി ഉൽപാദന രീതി വ്യത്യാസപ്പെടുന്നു.
താഴ്ന്ന പ്രവർത്തന തലങ്ങളിൽ, വ്യായാമം ദീർഘനേരം (നിരവധി മിനിറ്റുകളോ അതിൽ കൂടുതലോ) തുടരുമ്പോൾ, ശരീരത്തിൽ സംഭരിച്ചിരിക്കുന്ന കാർബോഹൈഡ്രേറ്റുകളുമായും കൊഴുപ്പുകളുമായും ഓക്സിജനുമായി സംയോജിപ്പിച്ച് എയറോബിക് ആയി ഊർജ്ജം ഉത്പാദിപ്പിക്കപ്പെടുന്നു.
തീവ്രത കൂടിയ പ്രവർത്തന സമയത്ത്, തീവ്രത കൂടുന്നതിനനുസരിച്ച് ദൈർഘ്യം കുറയുന്നതിനാൽ, എടിപി ഉൽപ്പാദനം ക്രിയേറ്റിൻ ഫോസ്ഫേറ്റിന്റെയും ഫോസ്ഫേജൻ സിസ്റ്റത്തിന്റെയും അല്ലെങ്കിൽ വായുരഹിത ഗ്ലൈക്കോളിസിസ് പോലെയുള്ള വായുരഹിത പാതകളിലേക്ക് മാറാം.
എയ്‌റോബിക് എടിപി ഉൽപ്പാദനം ബയോകെമിക്കലി വളരെ സാവധാനമാണ്, ഇത് ദീർഘകാല, കുറഞ്ഞ തീവ്രതയുള്ള വ്യായാമത്തിന് മാത്രമേ ഉപയോഗിക്കാനാകൂ.
എയറോബിക് പരിശീലനം ഓക്സിജൻ വിതരണ സംവിധാനം കൂടുതൽ കാര്യക്ഷമമാക്കാൻ അനുവദിക്കുന്നു, ഇത് എയറോബിക് മെറ്റബോളിസം വേഗത്തിൽ ആരംഭിക്കാൻ അനുവദിക്കുന്നു.
അനേറോബിക് എടിപി ഉൽപ്പാദനം എടിപി വളരെ വേഗത്തിൽ ഉൽപ്പാദിപ്പിക്കുകയും പരമാവധി തീവ്രതയ്ക്ക് അടുത്ത് വ്യായാമം ചെയ്യാൻ അനുവദിക്കുകയും ചെയ്യുന്നു, മാത്രമല്ല ഉയർന്ന തീവ്രതയുള്ള വ്യായാമം കുറച്ച് മിനിറ്റിലധികം സുസ്ഥിരമാക്കാത്ത ലാക്റ്റിക് ആസിഡും ഗണ്യമായ അളവിൽ ഉത്പാദിപ്പിക്കുന്നു.
ഫോസ്ഫേജൻ സംവിധാനവും വായുരഹിതമാണ്.